Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: „7. számú melléklet a 6/2003. (III. 7.) BM rendelethez
Paragraph Index: 463

7. A jogosultnak a felhasználói kártyát munkaidõben használaton kívül és munkaidõn túl biztonságos, jól elzárható és illetéktelen személyek számára hozzáférhetetlen helyen kell tárolnia. 7.1. A jogosult a felhasználói kártya használatát más személynek nem engedheti át, az azonosítót (PIN-kód, PUK-kód) más személynek nem hozhatja tudomására. Helyettesítõ anyakönyvvezetõ kijelölése esetén a Kormány általános hatáskörû területi államigazgatási szervének vezetõje megteszi a szükséges intézkedéseket (kártyaigénylés, illetve jogosultság biztosítása) az ASZA-rendszer használatához szükséges jogosultság megadásával kapcsolatban. 7.2. A jogosult a kártya elvesztését, megrongálódását, megsemmisülését, a 7.1. pont szerinti egyéb azonosító elfelejtését, illetéktelen birtokába kerülését haladéktalanul köteles bejelenteni az igénylõnek. Az elõbbi tényekrõl, körülményekrõl az igénylõ haladéktalanul (pl. telefonon, faxon, elektronikus formában), de legkésõbb a bekövetkezés/felismerés napját követõ munkanapon – írásban – köteles tájékoztatni a Kormány általános hatáskörû területi államigazgatási szervét/Központi Hivatalt) a szükséges intézkedések végrehajtása érdekében. A felhasználói kártya pótlására 5 munkanapon belül kerül sor. A felhasználói kártya átvétele és aktiválása az 5.3–5.4. pontban foglaltak szerint történik. 7.3. A jogosult a felhasználói kártyát a hozzáférési jogosultság megszûnésekor, illetve új kártya kibocsátása esetén köteles leadni a jogosultságot bejelentõ munkáltatónak, aki az átvételt írásban igazolja, majd a felhasználói kártyát – a felügyeleti szerven keresztül – lyukasztással történt érvénytelenítését követõen megküldi a Központi Hivatalnak a bevonás, érvénytelenítés technikai mûveletek nyilvántartáson való átvezetése és a selejtezés végrehajtása érdekében. 7.4. Ki kell cserélni a felhasználó kártyát abban az esetben, ha az – gyártás- vagy gyártmányhibás; – megrongálódik; – ha a kártyán feltüntetett település neve megváltozik; – ha a jogosultság érvényességi ideje lejár. 7.5. A jegyzõ, a Kormány általános hatáskörû területi államigazgatási szervének vezetõje, a központi anyakönyvi szerv vezetõje, valamint a hazai anyakönyvezést végzõ hatóság vezetõje a helyi jogosultságokról nyilvántartást vezet, melynek tartalmaznia kell: – a jogosult köztisztviselõk nevét; – a jogosult felhasználói azonosítóját; – a jogosult számára bejelentett hozzáférési jogosultságot; – a hozzáférési jogosultság érvényességének kezdõ idõpontját, továbbá az érvényesség megszûnésének idejét.”

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes